Verità supposte

Verità supposte ("Viritati suppunuti") è lu secunnu àlbum dû cantanti CapaRezza, ca niscìu ntô 2003. St'àlbum purtau lu rapper a lu successu, macari grazzi â canzuna Fuori dal tunnel (del divertimento).

 Tracci 
 Il secondo secondo me 4:14
 Nessuna razza 4:09
 La legge dell'ortica 3:50
 Stango e sbronzo 3:45
 Limiti 4:37
 Vengo dalla Luna 4:13
 Dagli all'untore 3:55
 Fuori dal tunnel 3:41
 Giuda me 3:28
 Nel paese dei balordi 3:51
 L'età dei figuranti 3:49
 Follie preferenziali 4:10
 Dualismi 3:47
 Jodellavitanonhocapitouncazzo 4:05

 Traccia bonus 
 La sindrome di Lorena 3:45

 Canzuni 
 Il secondo secondo me 
(Traduciutu: Lu sicunnu sicunnu mia) Va contra na serî di loca cumuni e li preggiudizzi contra àutri pirsuni. Lu stissu ritornellu ("Il secondo album è sempre più difficile nella carriera d'un artista" — "Lu sicunnu album sempri cchiù diffìcili è nta na carriera di n'artista") punta a babbìari sti cridenzi.
 Nessuna razza 
(Tr: Nudda razza) Parra contra li tìcchiti ca cci dèsiru nta lu scrìviri li canzuni
 La legge dell'ortica 
(Tr: La leggi di l'ardìcula) Ê canzuni banali dî so' culleghi, prifirisci canzuni "camurriusi" comu l'ardìcula.
 Stango e sbronzo 
La palora "stanco" ("stancu") addiventa "stango", dû verbu "stangare" ("affirari a lignati"), ma macari rifiruta ô tango ca si senti nta stu pezzu; "sbronzo" ("mbriacu"), picchì s'avi a scurdari na serî di contraddizzioni suciali e famigghiari, taliannu tuttu comu si sarìa mbriacu e avennu lu curaggiu di denunciari chiddu ca cci faci schifu.
 Limiti 
Alenca l'oggetti, li marchi, l'usi e li costumi dî primi 1970ini, quann'era picciriddu. Limiti è rifirutu a Paulu Limiti ca fici dâ nustargìa lu so' marchiu.

 Vengo dalla Luna 
(Tr: Vegnu dâ Luna) Chiddu ca dicirìa n'alienu ca talìa lu munnu tintu e pi chistu s'allasca.
 Dagli all'untore 
(Tr: Dacci ô chiajaturi) "Untore" voli dìciri "chiddu ca spanni la pesti, la chiaja" e vinìanu ncurpati senza mutivu picchì nun c'èranu provi. Ccà CapaRezza faci finta di jèssiri unu di chisti.

 Fuori dal tunnel 
(Tr: Fora dû tunnel) Contra li sciali ca ponnu purtari ô mali e ca stranìunu, prifirennu lu lissiamentu e trascùrriri lu tempu chî cosi cchiù sèmprici. Malantinnuta picchì nun si capìu lu veru significatu, pinzannu ca era sulu na canzuna di discuteca.
 Giuda me 
(Tr:Giuda ju) Sarìa "giù da me" ("jusu unni mia"), cunta li disaci dû Sud Italia.
 Nel paese dei balordi 
(Tr: Ntô paìsi dî scunchiuduti) Babbìa la storia di Pinocchiu, mittennu tuttu nta nu malu cuntestu suciali e mudernu.
 L'età dei figuranti 
(Tr: L'etati dî figuranti) Contra la televisioni tinta d'oi.
 Follie preferenziali 
(Tr: Pazzî di prifirenza) Contra la guerra.
 Dualismi 
CapaRezza cummatti contra nu fantàsima d'iddu stissu, e, scantatu, tacchìa unni lu dutturi, ca poi nesci ô largu ca è n'àutra vota iddu stissu.
 Jodellavitanonhocapitouncazzo 
Supra na basi di "jodel" tirulisi, CapaRezza cunta comu addivintau n'artista nzinu a mmagginari la so' morti, ca è lu tema cintrali di l'album d'appressu: Habemus Capa.